জগদীশ চন্দ্র বসু
স্যার জগদীশ চন্দ্র বসু (নভেম্বর ৩০, ১৮৫৮ – নভেম্বর ২৩, ১৯৩৭) একজন বাঙালি পদার্থবিদ, উদ্ভিদবিদ ও জীববিজ্ঞানী এবং প্রথম দিকের একজন কল্পবিজ্ঞান রচয়িতা। তাঁর গবেষণা ফলে উদ্ভিদবিজ্ঞানকে সমৃদ্ধ করে তোলে এবং ভারতীয় উপমহাদেশে ব্যবহারিক ও গবেষণাধর্মী বিজ্ঞানের সূচনা করে। ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স তাঁকে রেডিও বিজ্ঞানের জনক বলে অভিহিত করে।
যোগেন্দ্রনাথ গুপ্ত
যোগেন্দ্রনাথ গুপ্ত (জন্ম: ২২ মার্চ ১৮৮৩ - মৃত্যূ: ১৯৬৫) একজন সাহিত্যিক এবং গবেষক। "শিশুভারতী" নামের বিখ্যাত কোষগ্রন্থের সম্পাদনা তাঁর উল্লেখযোগ্য কীর্তি। তিনি "কৈশোরক" পত্রিকার সম্পাদক ছিলেন। তাঁর রচিত "বাংলার ডাকাত" বইখানি উল্লেখযোগ্য। ইতিহাস ও সাহিত্যের বিভিন্ন বিভাগে তাঁর গবেষণামূলক অবদান স্মরণীয়।